Neuvoston asetus (EY) N:o 1827/94, annettu 18 päivänä heinäkuuta 1994, Euroopan yhteisöön assosioituneista (1994/1995) merentakaisista maista ja alueista (MMA) peräisin olevaa rommia, taffiaa ja arrakkia koskevan yhteisön tariffikiintiön avaamisesta ja hallinnasta



Virallinen lehti nro L 191 , 27/07/1994 s. 0001 - 0002

Suomenk. erityispainos Alue 2 Nide 12 s. 0152

Ruotsink. erityispainos Alue 2 Nide 12 s. 0152



NEUVOSTON ASETUS (EY) N:o 1827/94, annettu 18 päivänä heinäkuuta 1994, Euroopan yhteisöön assosioituneista (1994/1995) merentakaisista maista ja alueista (MMA) peräisin olevaa rommia, taffiaa ja arrakkia koskevan yhteisön tariffikiintiön avaamisesta ja hallinnasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY(1) ja erityisesti sen liitteen V, ottaa huomioon komission ehdotuksen, sekä katsoo, että päätöksen 91/482/ETY liitteessä V määrätään, että rommia, taffiaa ja arrakkia saadaan tuoda yhteisöön tullitta yhteisön tariffikiintiön rajoissa, yhteisö vahvistaa vuosittain 31 päivään joulukuuta 1995 määrät, jotka voidaan tuoda tullitta; mainitun liitteen mukaisesti kiintiö vuosille 1994 ja 1995 on edeltävän vuoden määrä lisättynä 1 740 hehtolitralla puhdasta alkoholia, vuotuisen tariffikiintiön määrä 1 päivän heinäkuuta 1993 ja 30 päivän kesäkuuta 1994 väliselle kaudelle on 15 000 hehtolitraa puhdasta alkoholia, joka korotetaan 870 hehtolitralla puhdasta alkoholia vuoden 1994 toiseksi vuosipuoliskoksi ja 870 hehtolitralla puhdasta alkoholia vuoden 1995 ensimmäiseksi vuosipuoliskoksi; vuotuinen tariffikiintiö 1 päivän heinäkuuta 1994 ja 30 päivän kesäkuuta 1995 väliselle kaudelle on vahvistettava 16 740 hehtolitraan puhdasta alkoholia, ja olisi taattava erityisesti kaikille yhteisön tuojille tasapuolinen ja jatkuva mahdollisuus käyttää kyseistä kiintiötä ja taattava näitä kiintiöitä varten säädettyjen tullien keskeytymätön soveltaminen kyseisten tuotteiden tuonnissa kaikkiin jäsenvaltioihin kiintiöiden täyttymiseen saakka; yhteisön olisi tehtävä päätös kiintiöiden avaamisesta kansainvälisten velvoitteidensa mukaisesti; mikään ei kuitenkaan estä sitä, että näiden kiintiöiden yhteisen hallinnan tehokkuuden varmistamiseksi jäsenvaltioille annetaan lupa lukea kiintiöihin tarvitsemansa tosiasiallisia tuonteja vastaavat määrät; tällainen hallintatapa vaatii kuitenkin läheistä yhteistyötä jäsenvaltioiden ja komission välillä, koska komission olisi erityisesti voitava seurata kiintiöiden täyttymistä ja ilmoittaa siitä jäsenvaltioille, ON ANTANUT TÄMÄN ASETUKSEN: 1 artikla 1 Jäljempänä kuvatut ja Euroopan yhteisöön assosioituneista merentakaisista maista ja alueista (MMA) peräisin olevat tuotteet voidaan 1 päivän heinäkuuta 1994 ja 30 päivän kesäkuuta 1995 välisenä aikana tuoda yhteisöön tullitta jäljempänä esitetyn yhteisön tariffikiintiön rajoissa: >TAULUKON PAIKKA> 2 Edellä 1 kohdassa tarkoitettuihin tuotteisiin sovellettavat alkuperäsäännöt määritellään päätöksen 91/482/ETY liitteessä II. 2 artikla Edellä 1 artiklassa tarkoitettua tariffikiintiötä hallinnoi komissio, joka voi toteuttaa tarvittavat hallinnolliset toimenpiteet tehokkaan hallinnoinnin varmistamiseksi. 3 artikla Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on etuuskohtelun myöntämistä koskeva hakemus tässä asetuksessa tarkoitetulle tuotteelle, ja jos tulliviranomaiset vastaanottavat tämän ilmoituksen, kyseinen jäsenvaltio lukee kiintiöön komissiolle lähetettävällä tiedonannolla tarvettaan vastaavan määrän. Kiintiöön lukemista koskevat hakemukset, joissa mainittujen ilmoitusten vastaanottamispäivä on ilmoitettu, lähetetään viipymättä komissiolle. Komissio antaa luvan kiintiöön lukemiseen sen päivän perusteella, jolloin kyseisen jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset, siltä osin kuin kiintiön käytettävissä oleva määrä sen sallii. Jos jäsenvaltio ei käytä kiintiöön luettuja määriä, sen on palautettava ne mahdollisimman pian kiintiöön. Jos pyydetyt määrät ylittävät kiintiössä käytettävissä olevan määrän, jako suoritetaan suhteessa hakemuksiin. Komissio ilmoittaa tehdyistä kiintiöön lukemisista jäsenvaltioille. 4 artikla Jokaisen jäsenvaltion on taattava tuojille tasapuolinen ja jatkuva mahdollisuus käyttää kiintiöitä, sikäli kuin niissä jäljellä oleva määrä sen sallii. 5 artikla Jäsenvaltioiden ja komission on oltava läheisessä yhteistyössä tämän asetuksen noudattamisen varmistamiseksi. 6 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä heinäkuuta 1994. Neuvoston puolesta Puheenjohtaja K. KINKEL (1) EYVL N:o L 263, 19.9.1991, s. 1